ai4bharat/Pralekha huggingface dataset:
உள்துறை அமைச்சகம்
ஜம்மு காஷ்மீரில் தீவிரவாத சம்பவங்கள் குறைவு: மத்திய அமைச்சர் திரு.கிஷன் ரெட்டி தகவல்
மத்திய உள்துறை இணையமைச்சர் திரு.கிஷன் ரெட்டி, மாநிலங்களவையில் எழுத்துபூர்வமாக தாக்கல் செய்த பதிலில் கூறியதாவது:
கொவிட் தொற்று நேரத்தில் தப்லிகி ஜமாத்தின் தில்லி நிசாமுதின் தலைமையகத்தில், சமூக இடைவெளியின்றி ஏராளமானோர் கூடியிருந்தனர். இதுவே, பலருக்கு கொரோனா தொற்று பரவ காரணமாக இருந்தது. அதனால் தப்லிகி ஜமாத் அமைப்பைச் சேர்ந்த 2361 பேரை தில்லி போலீசார் கடந்த மார்ச் 29ம் தேதி வெளியேற்றினர். 233 பேர் கைது செய்யப்பட்டனர்.
ஜம்மு காஷ்மீரில் கடந்தாண்டு ஆகஸ்ட் 5ம் தேதிக்குப்பின் தீவிரவாத சம்பவங்கள், கல் எறிதல் சம்பவங்கள், அப்பாவி மக்கள் கொல்லப்படுவது, வீரர்கள் உயிரிழக்கம் சம்பவங்கள் குறைந்துள்ளன. 2019ம் ஆண்டு ஆகஸ்ட் 5ம் தேதிக்கு முன்பு 393 நாட்களில் 443 தீவிரவாத சம்பவங்கள் நடந்தன. அதற்கு பிந்தைய 393 நாட்களில் தீவிரவாத சம்பவங்கள் 206 ஆக குறைந்துள்ளன.
பெண்களுக்கு எதிரான குற்றங்கள் மீது நடவடிக்கை எடுக்கும் அதிகாரம் மாநிலம் சம்பந்தப்பட்டது என்றாலும், மத்திய அரசும் பல நடவடடிக்கைகளை எடுத்துள்ளது. பாலியல் குற்றங்களுக்கு எதிராக நடவடிக்கை எடுக்க குற்றவியல் சட்ட திருத்தம் 2013 கொண்டு வரப்பட்டது. ஆபாச படங்கள் குறித்து புகார் தெரிவிக்க சைபர் கிரைம் இணையதளத்தை மத்திய உள்துறை அமைச்சகம் 2018ம் ஆண்டு தொடங்கியது.
மத்திய ஆயுதப்படை போலீசாருக்காக 119 பெரிய கேன்டீன்கள், 1871 துணை கேன்டீன்கள் 10 சிறிய கேன்டீன்கள் இயங்குகின்றன.
••••••••••••
(Visitor Counter : 105
பாதுகாப்பு அமைச்சகம்
21-வது காமன்வெல்த் விளையாட்டு போட்டிகள், 2018ல் இராணுவ வீரர்களின் பங்கு
சமீபத்தில் நிறைவடைந்த காமன்வெல்த் விளையாட்டுப் போட்டிகளில் நம் நாட்டுக்குப் பெருமை தேடித்தந்த இந்திய அணியில் இராணுவ விளையாட்டு வீரர்களும் பங்கு வகித்தனர். இராணுவ விளையாட்டு வீரர்கள் இந்த போட்டிகளில் மூன்று தங்க பதக்கங்களையும் மூன்று வெள்ளி பதக்கங்களையும் நான்கு வெண்கல பதக்கங்களையும் வென்றுள்ளனர். இந்திய இராணுவம் தனது அனைத்து விளையாட்டு வீரர்களின் செயல் திறனையும் தொடர்ந்து கண்காணித்து அவர்களை அடுத்துவரவிருக்கும் ஒலிம்பிக் போட்டிகளில் இன்னும் சிறப்பாக போட்டியிட தயார் செய்யும்.
காமன்வெல்த் விளையாட்டுப் போட்டிகளில் வெற்றிப்பெற்ற இராணுவ விளையாட்டு வீரர்களின் விவரம்:
- சுபேதார் ஜித்து ராய் - தங்கப் பதக்கம் 
- ஹவில்தார் ஓம் பிரகாஷ் மிதர்வால் – இரண்டு வெண்கலப் பதக்கம் 
- சுபேதார் சதிஷ் குமார் – வெள்ளிப் பதக்கம் 
- நாயிப் சுபேதார் அமித் குமார் – வெள்ளிப் பதக்கம் 
- நாயிப் சுபேதார் முகமது ஹசூமுதின் – வெண்கலப் பதக்கம் 
- நாயிப் சுபேதார் மனிஷ் கவுஷிக் – வெள்ளிப் பதக்கம் 
- ஹவில்தார் கவ்ரவ் சோலங்கி – தங்கப் பதக்கம் 
- நாயிப் சுபேதார் நீரஜ் சோப்ரா – தங்கப் பதக்கம் 
- நாயிப் சுபேதார் தீபக் லாதேர் – வெண்கலப் பதக்கம் 
இவர்களின் செயல்திறனை பாராட்டி இராணுவ தளபதி இன்று கவுரவித்தார்.
(Visitor Counter : 94
வடகிழக்குப் பகுதி வளர்ச்சி அமைச்சகம்
2019-20 முதல் 2022-23 வரையிலான காலகட்டத்தில் ரூ. 2273.44 கோடி மதிப்பிலான 108 திட்டங்களுக்கு என்இஎஸ்ஐடிஎஸ் திட்டத்தின் கீழ் ஒப்புதல் அளிக்கப்பட்டுள்ளது
வடகிழக்குப் பகுதி சிறப்பு உள்கட்டமைப்பு மேம்பாட்டுத் திட்டத்தின்  கீழ் நீர் வழங்கல், மின்சாரம், போக்குவரத்து, கல்வி, சுகாதாரம் ஆகிய துறைகளின் திட்டங்களும் சுற்றுலாவை ஊக்குவிக்கும் திட்டங்களும் அனுமதிக்கப்படுகின்றன.
2019-20 முதல் 2022-23 வரையிலான காலகட்டத்தில் ரூ. 2273.44 கோடி மதிப்பிலான 108 திட்டங்களுக்கு என்இஎஸ்ஐடிஎஸ் திட்டத்தின் கீழ் ஒப்புதல் அளிக்கப்பட்டுள்ளது.
இத்தகவலை வடகிழக்குப் பகுதி மேம்பாட்டுத்துறை அமைச்சர் திரு ஜி.கிஷன் ரெட்டி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
அறிவியல் மற்றும் தொழில்நுட்பத்துறை
மனித மூளையின் செயல்திறனை பிரதிபலிக்கும் புதிய செயற்கை சினேப்டிக் இணைப்பு உருவாக்கம்
மனித மூளையின் அறிவார்ந்த செயல்களை பிரதிபலிக்கும் வகையிலும் செயற்கை நுண்ணறிவில் மேம்பட்டதுமான கருவியை விஞ்ஞானிகள் உருவாக்கியுள்ளனர்.
நரம்பிழை, சிறுநரம்பிழை அடங்கிய லட்சக்கணக்கான நரம்பணுக்கள் மனித மூளையில் உள்ளன. நரம்பிழை, சிறுநரம்பிழைகளின் வாயிலான மரபணுக்களின் பிரம்மாண்ட இணைப்பு சினேப்ஸ் என்று அழைக்கப்படுகிறது. இந்த சவாலான உயிரி-நரம்பு சார்ந்த இணைப்பு பல்வேறு அறிவு சார்ந்த ஆற்றல்களுக்கு வழிவகுப்பதாக நம்பப்படுகிறது.
மொத்த உடல் ஆற்றலில் மனித மூளை 20 சதவீதத்தை, அதாவது 20 வாட்ஸை பயன்படுத்துவதாக மதிப்பீடு செய்யப்படுகிறது. தற்போது உள்ள கணினி சார்ந்த தளங்கள் மனித மூளையின் செயல்திறனை பிரதிபலிப்பதில் சுமார் 10 லட்சம் வாட்ஸ் சக்தியை பயன்படுத்துகிறது.
இந்த சவாலை எதிர் கொள்வதற்காக இந்திய அரசின் அறிவியல் மற்றும் தொழில்நுட்பத் துறையின் கீழ் தன்னாட்சி நிறுவனமாக இயங்கும் பெங்களூருவைச் சேர்ந்த ஜவஹர்லால் நேரு மேம்பட்ட அறிவியல் ஆராய்ச்சி மையத்தின் விஞ்ஞானிகள் ஓர் புதிய கருவியைக் கண்டுபிடித்துள்ளனர். உயிரி நரம்பு இணைப்பைப் போன்ற செயற்கை சினேப்டிக் இணைப்பை உருவாக்கும் புதிய அணுகுமுறையோடு இந்தக் கருவி தயாரிக்கப்பட்டுள்ளது. ‘மெட்டீரியல்ஸ் ஹாரிசன்ஸ்’ என்ற சஞ்சிகையில் இந்த படைப்பு அண்மையில் வெளியிடப்பட்டுள்ளது.
வெளியீட்டின் இணைப்பு:
https://doi.org/10.1039/D0MH01037E
கூடுதல் தகவல்களுக்கு பேராசிரியர் ஜி யூ குல்கர்னி திரு பரத்  தொடர்பு கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1723138
எஃகுத்துறை அமைச்சகம்
வாகன தயாரிப்புக்கு, உள்நாட்டு எஃகு: மத்திய அமைச்சர் திரு.தர்மேந்திர பிரதான் ஆலோசனை
மோட்டார் வாகன மற்றும் எஃகு தொழில் துறையினரிடம், மத்திய அமைச்சர் திரு.தர்மேந்திர பிரதான் நேற்று ஆலோசனை கூட்டம் நடத்தினார்.
இது குறித்து டிவிட்டரில் அவர் விடுத்துள்ள பதிவில், ‘‘ மோட்டார் வாகன மற்றும் எஃகு தொழில் துறையினரிடம் ஆலோசனை கூட்டம் நடத்தினேன். மோட்டார் வாகனத்துறைக்கு, எஃகு முக்கியமான பொருள் என்பதால், எஃகு விநியோகத்தில் எஃகுத்துறை முக்கிய பங்காற்றுகிறது’’ என குறிப்பிட்டுள்ளார்.
பல பிரிவுகளில் சமீபத்தில் மேற்கொள்ளப்பட்ட சீர்திருத்தங்கள், மோட்டார் வாகனம் மற்றும் எஃகு துறையை ஊக்குவிக்கும் என அமைச்சர் திரு.தர்மேந்திர பிரதான் கூறினார். ‘‘நமது எதிர்கால உள்நாட்டு தேவைகளை நிறைவேற்றும் வகையில், நமது எஃகு துறை முடுக்கிவிடப்பட்டுள்ளதாகவும், இது மேக் இன் இந்தியா திட்டத்தை வலுப்படுத்தி, வேலை வாயப்புகளை மிகப் பெரிய அளவில் உருவாக்கும்’’ என அமைச்சர் திரு. தர்மேந்திர பிரதான் கூறினார்.
மோட்டார் வாகன தொழிலக்கு தேவையான தரமான எஃகுகளை உள்நாட்டிலேயே பெற்று தற்சார்பு இந்தியா திட்டத்தை உறுதி செய்வதற்கான திட்டங்கள் குறித்தும் நாங்கள் ஆலோசித்தோம் என அமைச்சர் திரு. தர்மேந்திர பிரதான் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661026
சிறப்பு சேவைகள் மற்றும் கட்டுரைகள்
2022 செப்டம்பர் 5 முதல் 14 வரை பி.எஸ்.என்.எல் மொபைல் வேனிட்டி எண்களுக்கு இ-ஏலம்
பி.எஸ்.என்.எல் தமிழ்நாடு வட்டம் 05.09.2022 முதல் 14.09.2022 வரை வேனிட்டி மொபைல் எண்களை இ-ஏலம் மூலம் விற்பனை செய்கிறது. ஆர்வமுள்ள வாடிக்கையாளர்கள் தங்கள் மொபைல் எண்களாக ஃபேன்சி எண்களைப் பெற www.eauction.bsnl.co.in என்ற இணையதளத்தை பார்வையிடலாம். ஃபேன்சி எண்களின் ஆன்லைன் ஏலத்திற்கு கடைசி தேதி 14.09.2022 ஆகும்.
மொபைல் எண் என்பது ஒருவரது எளிதான அடையாளம், இதன் மூலம் நாம் மற்றவர்களையும், மற்றவர்கள் நம்மையும் தொடர்பு கொள்ளலாம். ஒரு தொழிலதிபருக்கு மொபைல் எண் என்பது அவரது வாடிக்கையாளர்களுக்கு எளிதில் நினைவில் கொள்ளக்கூடிய ஃபேன்ஸி எண்ணாக இருக்க வேண்டும். சில நபர்களுக்கு ஃபேன்ஸி எண் வேண்டும் என்ற ஆசையும் இருக்கும்.குறிப்பாக, சிலருக்கு நம் பிறந்த தேதி, வருடம் அல்லது வாகன எண் அல்லது ஏதோ பிடித்த எண் தொலைபேசி எண்ணின் தொடக்கத்திலோ அல்லது முடிவிலோ உள்ள எண்களை வாங்கிப் பயன்படுத்துவதில் தனி ஆர்வம் இருக்கும். சிலர் அலுவலக பயன்பாட்டிற்கோ அல்லது குடும்ப உறுப்பினர்களுக்காக தொடர்ச்சியான எண்களை வாங்கி பயன்படுத்துகின்றனர். அனைவரின் ஃபேன்சி எண் தேவையை பூர்த்தி செய்வதற்காக, பிஎஸ்என்எல் பல்வேறு வகையான வேனிட்டி எண்களை வழங்குகிறது.
'வேனிட்டி எண்கள்' என்ற பெயரில் இ-ஏலத்தின் மூலம் கவர்ச்சிகரமான எண்களை பிஎஸ்என்எல் விற்பனை செய்து வருகிறது. எவரும் தங்களுக்கு விருப்பமான ஆடம்பரமான மொபைல் எண்ணைப் பெற இ-ஏலத்தில் பங்கேற்கலாம். போஸ்ட்பெய்ட் மற்றும் ப்ரீபெய்ட் வகைகளில் வேனிட்டி எண்கள் கிடைக்கின்றன. இப்போது, ஆன்லைனில் வேனிட்டி எண்ணைப் பெறுவது எப்படி என்று பார்ப்போம்.
• பி.எஸ்.என்.எல் நிறுவனத்தின் அதிகாரப்பூர்வ இணையதளத்திற்குச் செல்லவும் “eauction.bsnl.co.in”
• இந்த தளத்தில் உள்ள “Login/Register” என்பதைக் கிளிக் செய்யவும்
• உங்கள் தற்போதைய மொபைல் எண் மற்றும் மின்னஞ்சல் முகவரி குறிப்பிடவும். இப்போது உங்கள் உள்நுழைவு விவரங்கள் உங்கள் மின்னஞ்சல் முகவரிக்கு அனுப்பப்படும்.
• உள்நுழைவு விவரங்களை உள்ளிட்டு வெற்றிகரமாக உள்நுழைக.
• உங்கள் முன் காட்டப்படும் பிரீமியம் எண்களில் ஏதேனும் ஒன்றைத் தேர்வுசெய்யவும்.
• இப்போது “Continue to card” என்பதைக் கிளிக் செய்யவும். இதற்குப் பிறகு, பதிவுக் கட்டணத்தைச் செலுத்தவும் 
• அடுத்து நீங்கள் விரும்பிய எண்ணை ஏலத்தில் எடுப்பதற்காக குறைந்தபட்ச ஏலத் தொகையைக் குறிப்பிடவும்.
• ஒவ்வொரு ஃபேன்ஸி எண்ணுக்கும் 3 பயனாளர்கள் BSNL தேர்ந்தெடுக்கும். மீதமுள்ள பயனாளர்களுக்கு அவர்களின் பதிவுக் கட்டணம் 10 நாட்களுக்குள் அதே ஆன்லைன் மூலம் திரும்ப செலுத்தப்படும்
• .தேர்ந்தெடுக்கப்பட்ட மூன்று பயனாளர்கள் குறிப்பிட்ட ஏலத் தொகையின்படி H1, H2, H3 என வகைப்படுத்தப்படுவார்கள்.
• அதிக ஏலம் எடுப்பவருக்கு எண் ஒதுக்கப்படும். அவர் அதை எடுக்க விரும்பவில்லை என்றால், அடுத்தவருக்கு அந்த எண் ஒதுக்கப்படும்.
• இ- ஏலத்தில் நம்பரை வென்றவருக்கு அடுத்த சில நாட்களில் எண் வழங்கப்படும்.
பிரதமர் அலுவலகம்
உயரம் தாண்டுதலில் இந்தியாவிற்கு முதல் பதக்கம் வென்று தந்த தேஜஸ்வின் ஷங்கருக்கு பிரதமர் வாழ்த்து
உயரம் தாண்டுதலில் இந்தியாவிற்கு முதல் பதக்கம் வென்று தந்த தேஜஸ்வின் ஷங்கருக்கு பிரதமர் திரு நரேந்திர மோடி வாழ்த்து தெரிவித்துள்ளார். இந்த வெண்கலப் பதக்கத்தின் மூலம் காமன்வெல்த் போட்டிகள் 2022-ன் தடகளப் பிரிவில் இந்தியா தனது முதல் பதக்கத்தைக் கைபற்றியுள்ளது.
பிரதமர் வெளியிட்டுள்ள ட்விட்டர் செய்தியில் கூறியிருப்பதாவது:
“தேஜஸ்வின் ஷங்கர் வரலாறு படைத்துள்ளார். காமன்வெல்த் போட்டிகளின் தடகளப் பிரிவில் இந்தியாவிற்கு முதல் பதக்கத்தை அவர் வென்று தந்துள்ளார். வெண்கலப் பதக்கம் வென்ற அவருக்கு வாழ்த்துகள். அவரது முயற்சியால் பெருமிதம் கொள்கிறேன். அவரது எதிர்கால முயற்சிகளுக்கு நல்வாழ்த்துகள். அவர் தொடர்ந்து வெற்றிகளைக் குவிக்கட்டும்.”
நிதி அமைச்சகம்
நிதி மற்றும் மூலதன சந்தைகளின் தலைவர்களுடன் நிதி அமைச்சர் திருமதி. நிர்மலா சீதாராமன் உரையாடல்
மத்திய நிதி மற்றும் பெருநிறுவன விவகாரங்களுக்கான அமைச்சர் திருமதி. நிர்மலா சீதாராமன் நிதி மற்றும் மூலதன சந்தைகளின் தலைவர்களுடன் மும்பையில் இன்று கலந்துரையாடினார். துறையை மேலும் வலுப்படுத்துவதற்கான வழிகளை ஆராயுமாறு தொழில்துறை தலைவர்களை அவர் கேட்டுக் கொண்டார்.
பெருந்தொற்று காலங்களில் கூட நிதி சந்தைகள் வெளிப்படுத்திய உறுதி குறித்து நிதியமைச்சர் தனது தொடக்க உரையில் திருப்தி தெரிவித்தார்.
செயல்திறன் மற்றும் வெளிப்படைத்தன்மைக்காக பாடுபட வேண்டும் என்று சந்தைப் பங்கேற்பாளர்களை திருமதி. நிர்மலா சீதாராமன் வலியுறுத்தினார்.
முதலீட்டாளர்களை ஈர்ப்பதற்கு நிதி சந்தையில் நம்பிக்கை முக்கியமானது என்று நிதி அமைச்சர் வலியுறுத்தினார். நிறுவனத்தைக் கட்டியெழுப்புவதிலும் நிதி சந்தையை வலுவாகவும், முதலீட்டாளர்களுக்கு ஏற்றதாகவும் ஆக்குவதிலும் சந்தைப் பங்கேற்பாளர்களின் முக்கியப் பங்கை திருமதி. நிர்மலா சீதாராமன் எடுத்துரைத்தார்.
முதலீட்டாளர் விழிப்புணர்வு, கேஒய்சி விதிமுறைகள், பரஸ்பர நிதி ஊடுருவல், பெருநிறுவன பத்திரங்களை ஆழப்படுத்துதல், கமாடிட்டி டிரைவேடிவ்கள் மற்றும் சந்தை அமைப்பின் செயல்திறன் தொடர்பான பல்வேறு யோசனைகள் மற்றும் ஆலோசனைகள் விரிவாக விவாதிக்கப்பட்டன.
பங்கு சந்தைகள், தீர்வு நிறுவனங்கள், சேமிப்பகங்கள், பரஸ்பர நிதித் தொழில், பங்குத் தரகு நிறுவனங்கள், வணிக வங்கியாளர்கள் மற்றும் கடன் தர நிர்ணய முகமைகளின் செயல்பாட்டுத் தலைவர்கள் உள்ளிட்டோர் கூட்டத்தில் கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1800076
குடியரசுத் துணைத் தலைவர் செயலகம்
பொதுவாழ்வில் குறைந்து வரும் தூய்மையைப் பற்றி குடியரசுத் துணைத் தலைவர் கவலை
இந்தியா பவுண்டேஷனால் ஹைதராபாத்தில் ஏற்பாடு செய்யப்பட்ட மூன்றாவது அடல் பிகாரி வாஜ்பாய் நினைவு உரை நிகழ்ச்சியில் குடியரசு துணைத் தலைவர் திரு. எம். வெங்கையா நாயுடு இன்று பேசினார்.
பொதுவாழ்வில் குறைந்து வரும் தூய்மையைப் பற்றி கவலை தெரிவித்த அவர், அமைப்பை சுத்தம் செய்வதற்கும் தூய்மையான அரசியலை ஊக்குவிப்பதற்கும் உடனடியான மற்றும் ஒருங்கிணைந்த நடவடிக்கை எடுக்கப்படவில்லை என்றால், அரசியல்வாதிகள் மீது மக்கள் நம்பிக்கை இழப்பார்கள் என்று கூறினார்.
தங்களது உறுப்பினர்கள் எல்லா நேரமும் நன்னடத்தையோடு விளங்குவதை அரசியல் கட்சிகள் உறுதி செய்ய வேண்டும் என்று திரு. நாயுடு வலியுறுத்தினார். கட்சித்தாவல் சட்டத்தை இன்னும் கடுமையானதாகவும், வலிமை மிக்கதாகவும் ஆக வேண்டும் என்று அவர் கூறினார்.
கவர்ச்சிகரமான திட்டங்களில் கவனம் செலுத்துவதை விட்டு விட்டு நீண்டகால மற்றும் மக்கள் நலன் சார்ந்த திட்டங்களில் கவனம் செலுத்துமாறு அரசியல் கட்சிகளை அவர் கேட்டுக் கொண்டார்.
முன்னாள் பிரதமர் திரு அடல் பிகாரி வாஜ்பாய்க்குப் புகழாரம் சூட்டிய குடியரசுத் துணைத் தலைவர், நன்னடத்தை, கண்ணியம் மற்றும் கட்டுப்பாடு ஆகியவற்றின் ஒட்டுமொத்த அடையாளமாக திரு. வாஜ்பாய் விளங்கியதாக கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683856
----
(Visitor Counter : 206
பழங்குடியினர் நலத்துறை அமைச்சகம்
பழங்குடியினரின் பொருட்களை கண்டறிதல் மற்றும் சந்தைப்படுத்துதல் மேம்பாடு
தனது துணை அமைப்பான இந்திய பழங்குடியினர் கூட்டுறவு சந்தைப்படுத்துதல் மேம்பாட்டு கூட்டமைப்பின் மூலம், 'பழங்குடியினரின் பொருட்களுக்கான மேம்பாடு மற்றும் சந்தைப்படுத்துதலுக்கான நிறுவன ஆதரவு' என்னும் திட்டத்தை பழங்குடியினர் விவகாரங்கள் அமைச்சகம் செயல்படுத்தி வருகிறது.
இந்தத் திட்டத்தின் கீழ், இதர சந்தை மேம்பாட்டு நடவடிக்கைகளை தவிர, பழங்குடியினரிடமிருந்து பொருட்களை கொள்முதல் செய்து சில்லறை சந்தைபடுத்துதல் செயல்பாடுகளிலும் பழங்குடியினர் கூட்டுறவு சந்தைப்படுத்தல் மேம்பாட்டு கூட்டமைப்பு ஈடுபட்டுள்ளது.
உலக கைவினைப் பொருட்கள், பழங்குடியினரின் ஜவுளிப் பொருட்கள், பழங்குடியினரின் நகைகள், பழங்குடியினரின் ஓவியங்கள், மூங்கில் பொருட்கள், மண்பாண்டங்கள், பரிசுப்பொருட்கள் புதுமையான பொருட்கள் மற்றும் இயற்கை உணவுகள் ஆகியவை இதில் அடங்கும்.
இந்தத் தகவல்களை பழங்குடியினர் விவகாரங்கள் இணை அமைச்சர் திருமதி ரேணுகா சிங் எழுத்துப்பூர்வமான பதிலின் மூலம் இன்று மக்களவையில் வழங்கினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1654021
பிரதமர் அலுவலகம்
பி. கோபிநாதன் நாயர் மறைவுக்கு பிரதமர் இரங்கல்
சுதந்திரப் போராட்ட வீரரும், காந்தியவாதியுமான திரு பி. கோபிநாதன் நாயர் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில்:
“இந்தியாவின் சுதந்திரப் போராட்டத்திற்கு ஆற்றிய பங்களிப்பு மற்றும் காந்திய கொள்கைகளை உறுதியாக பின்பற்றியது ஆகியவற்றுக்காக திரு பி. கோபிநாதன் நாயர் நினைவுகூரப்படுவார். அவருடைய மறைவால் வருந்துகிறேன். என்னுடைய நினைவுகள் அன்னாரது குடும்பத்தினர் மற்றும் அவருடைய நலன் விரும்பிகளுடன் உள்ளது. ஓம் சாந்தி.”
நிதி அமைச்சகம்
2017-18-ஆம் நிதியாண்டுக்கான ஜிஎஸ்டி வருவாய் வசூல்
2017-18 ஆம் நிதியாண்டில், 2017 ஆகஸ்ட் முதல், 2018 மார்ச் முடிய ஜிஎஸ்டி வரிவிதிப்பின் வசூலிக்கப்பட்ட மொத்த வருவாய் ரூ.7.19 லட்சம் கோடியாகும். இதில் ரூ.1.19 லட்சம் கோடி மத்திய ஜிஎஸ்டி-யாகவும், ரூ.1.72 லட்சம் கோடி மாநில ஜிஎஸ்டி-யாகவும், ரூ.3.66 லட்சம் கோடி ஒருங்கிணைந்த ஜிஎஸ்டி-யாகவும் வசூலிக்கப்பட்டது. . ரூ.62,021 கோடி செஸ் மூலம் கிடைத்தது. . இந்த எட்டு மாதங்களில் சராசரி மாதாந்திர வசூல் ரூ.89,885 கோடியாகும்.
உள்நாட்டு விநியோகம் மீதான ஒரு மாதத்தின் விவரங்களைத் தாக்கல் செய்வதன் மூலமான வரி வசூல், அடுத்த மாதத்தில்தான் நிறைவடையும். ஆனால், இறக்குமதி மீதான ஒருங்கிணைந்த ஜிஎஸ்டி வரி மற்றும் செஸ் அதே மாதத்தில் வசூலாகிவிடும். அதனால் நடப்பு ஆண்டில் உள்நாட்டு விநியோகத்தின் மீதான வரி வசூல் 2017ஆகஸ்ட் முதல், 2018 மார்ச் முடிய எட்டு மாதங்களுக்குச் செய்யப்பட்டது. ஒருங்கிணைந்த ஜிஎஸ்டி மற்றும் இறக்குமதி மீதான செஸ் ஆகியவை 2017-ம் ஆண்டு ஜூலை மாதம் முதல் 2018 மார்ச் முடிய ஒன்பது மாதங்களுக்கு வசூலிக்கப்பட்டுள்ளது. 2017 ஜூலை வசூல் உட்பட, 2017-18-ம் நிதியாண்டுக்கான மொத்த ஜிஎஸ்டி வசூல், தற்காலிகமாக ரூ.7.41 லட்சம் கோடியாக மதிப்பிடப்பட்டுள்ளது.
மாநிலங்களுக்கான வருவாய்
மாநிலங்களுக்கான ஜிஎஸ்டி வசூல் இந்தக் காலக்கட்டத்தில் ஒருங்கிணைந்த ஜிஎஸ்டி உட்பட ரூ.2.91 லட்சம் கோடியாக இருந்தது. கடந்த நிதியாண்டில் எட்டு மாதக் காலத்தில் மாநிலங்களுக்கு வழங்கப்பட்ட மொத்த இழப்பீடு ரூ.41,147 கோடியாகும். இது 2015-16-ஆம் ஆண்டின் வரிவசூலின் அடிப்படையில் மாநிலங்களின் வருவாய் 14 சதவீத அளவில் பாதுகாக்கப்பட வேண்டிய வகையில் வழங்கப்பட்டுள்ளது. இதன் மூலம் ஒவ்வொரு மாநிலத்தின் வருவாய் இடைவெளி கடந்த எட்டு மாதங்களில் குறைந்துவந்துள்ளது. கடந்த ஆண்டின் அனைத்து மாநிலங்களின் சராசரி வருவாய் இடைவெளி 17 சதவீத அளவில் இருந்தது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 224
மத்திய அமைச்சரவைக் குழு முடிவுகள்
காக்கநாடு வழியாக ஜேஎல்என் மைதானம் முதல் தகவல் பூங்கா வரையிலான கொச்சி மெட்ரோ ரயில் திட்டத்தின் இரண்டாம் கட்டப் பணிக்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை, காக்கநாடு வழியாக ஜேஎல்என் மைதானம் முதல் தகவல் பூங்கா வரையிலான கொச்சி மெட்ரோ ரயில் திட்டத்தின் இரண்டாம் கட்டப் பணிக்கு ஒப்புதல் அளித்துள்ளது. 11 நிலையங்கள், வழியாக 11.17 கிலோ மீட்டர் தொலைவிற்கு ரூ.1,957.05 கோடி மதிப்பீட்டில் பணிகள் மேற்கொள்ளப்பட உள்ளது.
அலுவா முதல் பேட்டா வரை 22 நிலையங்களில் 25.6 கிலோமீட்டர் தொலைவிற்கு ரூ.5,181.79 கோடி மதிப்பீட்டில் மேற்கொள்ளப்பட்ட முதல் கட்டப் பணிகள் நிறைவடைந்து போக்குவரத்து நடைபெற்று வருகிறது.
கொச்சி மெட்ரோ முதல் கட்ட ‘பி’ திட்டத்தின் கீழ் எஸ்என் நிலையம் முதல் திரிபுனித்துரா முனையம் வரை 1.20 கிலோ மீட்டர் தொலைவிற்கு பணிகள் தற்போது நடைபெற்று வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1857413
-----
(
அறிவியல் மற்றும் தொழில்நுட்பத்துறை
இந்திய கடற்படை உருவாக்கியுள்ள நவ்ரக்ஷக் தனிநபர் பாதுகாப்பு கவச உடையை உற்பத்தி செய்ய ஐந்து எம்எஸ்எம்இ நிறுவனங்களுக்கு உரிமம்
தேசிய ஆராய்ச்சி வளர்ச்சிக் கழகம், நவ்ரக்ஷக் எனப்படும் தனிநபர் பாதுகாப்பு கவச உடையை உற்பத்தி செய்வதற்கு ஐந்து சிறு, குறு மற்றும் நடுத்தர நிறுவனங்களுக்கு உரிமம் வழங்கியுள்ளது. கொல்கத்தா, பெங்களூரு, வதோரரா, மும்பையைச் சேர்ந்த இந்த ஐந்து உற்பத்தியாளர்களும் ஆண்டுக்கு பத்து லட்சத்துக்கும் அதிகமான எண்ணிக்கையில், கவச உடைகளை உற்பத்தி செய்யத் திட்டமிட்டுள்ளனர். நவ்ரக்ஷக் தனிநபர் பாதுகாப்பு கவச உடையை, இந்திய கடற்படை மும்பை அஸ்வினி மருத்துவமனையின் கடற்படை மருத்துவ நிறுவனத்தின் புத்தாக்க மையம் உருவாக்கியுள்ளது குறிப்பிடத்தக்கது. இந்த உடையை, பாதுகாப்பு வளர்ச்சி ஆராய்ச்சி நிறுவனம் பரிசோதித்து, சான்றளித்துள்ளது. விரிவான தகவல்களுக்கு : https://pib.gov.in/PressReleasePage.aspx?PRID=1632338
-----
(Visitor Counter : 175
நுகர்வோர் நலன், உணவு மற்றும் பொது விநியோகம் அமைச்சகம்
திரவ குளோரினுக்கு முதல் முறையாக அகில இந்தியத் தரச் சான்று
இந்திய தர நிர்ணய அமைவனம் குஜராத் ஆல்கலிஸ் அண்ட் கெமிக்கல்ஸ் லிமிடெட் நிறுவனத்திற்கு திரவ குளோரின் உற்பத்திக்காக அகில இந்திய அளவில் உரிமம் அளித்துள்ளது. நாடு முழுவதும் உரிமம் அளிக்கப்படுவது இதுவே முதல் முறையாகும்.
இந்திய தர நிர்ணய அமைவனத்தின் மேற்கு மண்டல அலுவலகத்தின் கீழ் வரும் அகமதாபாத் கிளை அலுவலகம் CM/L-7200117899 என்ற எண்ணுள்ள உரிமத்தை குஜராத் மாநிலம், “குஜராத் ஆல்கலீஸ் அண்ட் கெமிக்கல்ஸ் லிமிடெட், பிஓ பெட்ரோகெமிக்கல்ஸ், ரனோலி, வதோதரா, குஜராத் 391346” என்ற முகவரியில் உள்ள நிறுவனத்திற்கு அளித்துள்ளது. இந்த உரிமம் ஐஎஸ் 646:1986 தரச்சான்றுடன் கூடிய தொழில்நுட்பத்துடன் திரவ குளோரினை உற்பத்தி செய்வதற்காக அளிக்கப்படுகிறது.
அகில இந்திய அளவில் ஒரு நிறுவனத்துக்கு உரிமம் அளிப்பது இதுவே முதல் முறையாகும். குஜராத் கெமிக்கல்ஸ் நிறுவனத்துக்கு அளிக்கப்பட்ட உரிமம் 2018, ஏப்ரல் 12 ஆம் தேதி முதல் அமலுக்கு வருகிறது. இது ஓராண்டுக்கு நடைமுறையில் இருக்கும்.
இவ்வாறு உரிமம் பெறுவதன் மூலம் இந்தியத் தரநிர்ணய அமைவனத்தின் தரச் சான்றுடன் கூடிய தரமான திரவ குளோரினைப் பெறுவதற்கு வழியேற்படும்.
மேலும் விவரங்களுக்கு : : www.pib.nic.in/ என்ற வலைதளத்தைப் பார்க்கவும்.
பிரதமர் அலுவலகம்
கலாதன் பன்மாதிரி போக்குவரத்து திட்டத்தின் கீழ் உருவாக்கப்பட்ட கப்பல் சியாமா பிரசாத் முகர்ஜி துறைமுகத்தில் இருந்து மியான்மரின் சிட்வே துறைமுகத்திற்கு தொடக்க ஓட்டம் மேற்கொண்டதற்கு பிரதமர் பாராட்டு
கலாதன் பன்மாதிரி போக்குவரத்து திட்டத்தின் கீழ் உருவாக்கப்பட்ட கப்பல் சியாமா பிரசாத் முகர்ஜி துறைமுகத்தில் இருந்து மியான்மரின் சிட்வே துறைமுகத்திற்கு தொடக்க ஓட்டம் மேற்கொண்டதற்கு பிரதமர் திரு நரேந்திர மோடி பாராட்டு தெரிவித்துள்ளார்.
மத்திய துறைமுகங்கள், கப்பல் போக்குவரத்து மற்றும் நீர்வழிகள் துறை இணையமைச்சர் திரு சாந்தனு தாக்கூரின் ட்வீட் ஒன்றைப் பகிர்ந்து, பிரதமர் கூறியிருப்பதாவது:
"வர்த்தகம் மற்றும் இணைப்புக்கான மிகச் சிறந்த செய்தி." .
தகவல் மற்றும் ஒலிபரப்பு அமைச்சகம்
வெளியீடுகள் பிரிவு அதன் இலக்கியப் பொக்கிஷத்தை 53வது இந்திய சர்வதேச திரைப்பட விழாவிற்கு கொண்டு வருகிறது
2022 நவம்பர் 20 முதல் 28 வரை கோவாவில் நடைபெறும் நாட்டின் மிகவும் பாராட்டப்பட்ட திரைப்பட விழாவான 53வது இந்திய சர்வதேச திரைப்பட விழாவில், தகவல் மற்றும் ஒலிபரப்பு அமைச்சகத்தின் வெளியீடுகள் பிரிவு, அதன் புத்தகங்கள் மற்றும் பத்திரிகைகளை பெருமையுடன் காட்சிப்படுத்துகிறது. கோவா ஐநாக்ஸ் திரையரங்கில் நடைபெறும் மெகா நிகழ்வில் இந்த பிரிவு ஒரு கண்காட்சியாளராக பங்கேற்கிறது. அதுமட்டுமல்லாமல், தேசிய திரைப்பட மேம்பாட்டு கழகம் இந்திய சர்வதேச திரைப்பட விழாவில் ஏற்பாடு செய்துள்ள ஃபிலிம் பஜாரிலும் வெளியீடுகள் பிரிவு பங்கேற்கிறது. அங்கு அதன் விற்பனை மற்றும் கண்காட்சி கவுண்டர் அமைக்கப்பட்டுள்ளது.
சுதந்திரத்தின் அமிர்த பெருவிழா கொண்டாட்டங்களைத் தொடர்ந்து, வெளியீடுகள் பிரிவு பார்வையாளர்கள் மற்றும் நிகழ்வில் பங்கேற்பாளர்களின் மனதைக் கவரும் வகையில், இந்திய சுதந்திரப் போராட்டம் மற்றும் சுதந்திரப் போராட்ட வீரர்களின் வரலாறு குறித்த புத்தகங்களின் தொகுப்பைக் காட்சிப்படுத்தியுள்ளது. இந்திய சினிமா, கலை மற்றும் கலாச்சாரம், புகழ்பெற்ற ஆளுமைகள் மற்றும் குழந்தைகள் இலக்கியம் பற்றிய வெளியீடுகள் பிரிவின் புத்தகங்களை ஆராய்வதற்கான வாய்ப்பையும் சினிமா ஆர்வலர்கள் பெறுவார்கள்; குடியரசுத் தலைவர் மாளிகை குறித்த புத்தகங்கள் மற்றும் பிரதமரின் உரைகள் பற்றிய புத்தகங்கள் வெளியீடுகள் பிரிவால் பிரத்தியேகமாக வெளியிடப்பட்டுள்ளது.
வெளியீடுகள் பிரிவின் கண்காட்சியின் மற்றொரு சிறப்பம்சம், தகவல் ஒலிபரப்பு அமைச்சகம் மற்றும் ஜிங்கா நிறுவனத்தால் உருவாக்கப்பட்ட புதிதாக அறிமுகப்படுத்தப்பட்டுள்ள ‘ஆஸாதி குவெஸ்ட்’ விளையாட்டுகள் ஆகும். மேட்ச் 3 மற்றும் ஹீரோஸ் ஆஃப் பாரத் ஆகிய மொபைல் போன் விளையாட்டுகள் , இந்திய சுதந்திர இயக்கம் மற்றும் துணிச்சலான சுதந்திரப் போராட்ட வீரர்களின் வீரமிக்க பங்களிப்புகளைப் பற்றி விளையாடுவோர்க்கு அறிவூட்டும் வகையில், பொழுதுபோக்கு மற்றும் கல்வித் திறன் கொண்டவை.
வெளியீடுகள் பிரிவு அதன் வெளியீடுகளை இ1 பெவிலியன், ப்ரோமனேட், ஃபிலிம் பஜார், ஐஎப்எப்ஐ-ல் 2022 நவம்பர் 20 முதல் 24 வரையிலும், கோவா ஐநாக்ஸ் திரையங்கில் 2022 நவம்பர் 20 முதல் 28 வரையிலும் காட்சிப்படுத்துகிறது.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
2.8 கோடிக்கும் அதிகமான மீனவர்கள் மற்றும் மீன்விவசாயிகளுக்கு வாழ்வாதாரத்தையும் வேலைவாய்ப்பையும் மீன்வளத்துறை வழங்குகிறது: திரு பர்ஷோத்தம் ரூபாலா
2.8 கோடிக்கும் அதிகமான மீனவர்கள் மற்றும் மீன்விவசாயிகளுக்கு வாழ்வாதாரத்தையும் வேலைவாய்ப்பையும் மீன்வளத்துறை வழங்குவதாக மத்திய மீன்வளம், கால்நடைப் பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா தெரிவித்துள்ளார். மத்திய அரசின் 9 ஆண்டுகால சாதனை குறித்து புதுதில்லியில் இன்று செய்தியாளர்களிடம் பேசிய அவர் இவ்வாறு கூறினார். சர்வதேச அளவில் மீன் உற்பத்தியில் 8 சதவீதத்தைப் பூர்த்தி செய்து, உலகின் 3-வது மிகப் பெரிய மீன் உற்பத்தி நாடாக இந்தியா திகழ்வதாகக் குறிப்பிட்ட அவர், கடல்வாழ் உயிரின உற்பத்தியில் 2-ம் இடத்தையும், இறால் உற்பத்தி மற்றும் ஏற்றுமதியில், முன்னணி நாடாகவும் இந்தியா திகழ்வதாகக் குறிப்பிட்டார். கடந்த 9 ஆண்டுகளில் மீனவர் மற்றும் மீன் விவசாயிகளின் வருமானத்தைப் பெருக்க மத்திய அரசு பல்வேறு முனைப்பான நடவடிக்கைகளை மேற்கொண்டதாகவும் தெரிவித்தார்.
மேலும், பிரதமரின் மீன்வளத்திட்டத்திற்கு 2020-21 முதல் 2022-23ஆம் ஆண்டு வரையிலான கடந்த 3 ஆண்டுகளில் ரூ.14,656 கோடி ஒதுக்கீடு செய்யப்பட்டு மாநிலங்கள் மற்றும் யூனியன் பிரதேசங்களில் இந்த நிதியில் 73 சதவீதம் பயன்படுத்தப்பட்டதாகவும் கூறினார். கடந்த 2013-14-ஆம் ஆண்டில் 95.71 லட்சம் டன்னாக இருந்த இந்தியாவின் வருடாந்திர மீன் உற்பத்தி 2021-22-ஆம் ஆண்டில் முன் எப்போதும் இல்லாத வகையில், 162.48 லட்சம் டன்னாக அதிகரித்து சாதனைப் படைத்திருப்பதையும் சுட்டிக்காட்டினார்.
இதே போல் 2022-23 ஆம் ஆண்டில் நாட்டின் மீன் உற்பத்தி 174 லட்சம் டன்னுக்கு மேல் அதிகரிக்கும் என எதிர்பார்ப்பதாக அமைச்சர் கூறினார்.
2013-14 ஆம் ஆண்டு முதல் தற்போது வரை கடல்வாழ் உணவு ஏற்றுமதி 2 மடங்கு அதிகரித்திருக்கிறது என்று குறிப்பிட்ட ரூபாலா, 2013-14-ஆம் ஆண்டில் ரூ.30,213 கோடியாக இருந்த கடல்வாழ் உணவு ஏற்றுமதி 2022-23-ஆம் நிதியாண்டில் ரூ.63,969 கோடியாக அதிகரித்திருப்பதையும் சுட்டிக்காட்டினார்.
பிரதமரின் மீன் வளத்திட்டத்தின் கீழ், மீன் உற்பத்தியில் ஈடுபட்டுள்ள மீனவர்கள், மீன்விவசாயிகள் உள்ளிட்ட அனைவருக்கும் குழு விபத்துக் காப்பீட்டுத் திட்டம் செயல்படுத்தப்பட்டு வருவதாகவும், இதற்கான ஒட்டுமொத்த பிரீமியம் தொகையையும் மத்திய - மாநில அரசுகள் செலுத்துவதாகவும் குறிப்பிட்டார். விபத்தில் இறந்தாலோ அல்லது நிரந்தர உடல் குறைபாடு ஏற்பட்டாலோ இந்த விபத்துக் காப்பீட்டுத் திட்டத்தின் மூலம் ரூ.5 லட்சம் வழங்கப்படுவதாகவும், இந்தத் திட்டத்தில் கடந்த 2021-22 ஆம் நிதியாண்டில் 29.11 லட்சம் மீனவர்கள் தங்கள் பெயர்களைப் பதிவு செய்திருப்பதாகவும் மத்திய அமைச்சர் பர்ஷோத்தம் ரூபாலா தெரிவித்தார்.
PIB Headquarters
அஞ்சலக குறைதீர்ப்பு முகாம்
வரும் 27.06.2019  அன்று மாலை 04.00 மணியளவில் அண்ணாசாலை தலைமை அஞ்சலகத்தில் அஞ்சலக குறைதீர்ப்பு முகாம் நடைபெற உள்ளது. அண்ணாசாலை தலைமை அஞ்சலகம், சென்னை – 600 002 வாயிலாக தபால் சேவைகள் அதாவது மணியார்டர் / பதிவுத்தபால் / சேமிப்பு வங்கி முதலிய சேவைகளை பெற்றுவரும் பயனாளிகள், சேவைகளில் ஏதேனும் குறைகள் இருப்பின் அவற்றை நேரிலோ, தபால் வாயிலாகவோ அல்லது மின் அஞ்சல்  வாயிலாகவோ தமது குறைகளைத் தெரிவிக்கலாம்.
24.06.2019 அன்றோ அல்லது அதற்கு முன்பாகவோ, தலைமை அஞ்சலக அதிகாரி, அண்ணாசாலை தலைமை அஞ்சலம், சென்னை 600 002 அவர்களுக்கு “குறைதீர்வு முகாம்” என்ற தலைப்பில் கடிதத்தை மின்னஞ்சலில் அனுப்பி வைக்கலாம். மேலும் 27.06.2019 அன்று மாலை 04.00 மணியளவில் பயனாளிகள் குறைதீர்ப்பு முகாமில் நேரில் வந்தும் கலந்து கொள்ளலாம் என்று அண்ணாசாலை தலைமை அஞ்சலக அதிகாரி திரு கே வெங்கடாசலம் வெளியிட்டுள்ள செய்திக் குறிப்பில் தெரிவித்துள்ளார்.